Најџел Вилијамс Гос
Најџел Вилијамс Гос (; Хепи Вали, Орегон, 16. септембар 1994) амерички је кошаркаш. Игра на позицијама плејмејкера и бека, а тренутно наступа за  Олимпијакос.

Каријера

Клупска 
На НБА драфту 2017. године одабран је као 55. пик од стране Јута џеза.

Најџел Вилијамс-Гос је 28. августа 2017. године потписао двогодишњи уговор са Партизаном. Са Партизаном је освојио Куп Радивоја Кораћа 2018. године победом у финалу над Црвеном звездом у Нишу 81:75. У финалу је проглашен за најкориснијег играча. Током сезоне 2017/18, Вилијамс-Гос је у АБА лиги бележио просек од 16,9 поена и 7 асистенција по утакмици, док је у Суперлиги имао просек од 19,6 поена и 8 асистенција. Освојио је и награду за најкориснијег играча Суперлиге Србије. У јулу 2018. напустио је Партизан и прешао у грчки Олимпијакос.

У сезони 2019/20. је био играч Јута џеза. Наступио је на само 10 утакмица за Јуту, а већи део сезоне је провео у НБА развојној лиги, где је играо за Солт Лејк сити старсе. У јануару 2021. је потписао за Локомотиву Кубањ до краја сезоне 2020/21. У јулу 2021. је потписао двогодишњи уговор са Реал Мадридом.

Репрезентативна 
Био је члан јуниорске репрезентације САД која је на Светском првенству 2013. у Чешкој освојила златну медаљу. Вилијамс-Гос је просечно бележио 7,9 поена, 2,8 скокова и 2,7 асистенција.

Успеси

Клупски 
 Партизан:
 Куп Радивоја Кораћа (1): 2018.

 Реал Мадрид:
 Евролига (1): 2022/23.
 Првенство Шпаније (1): 2021/22.
 Суперкуп Шпаније (2): 2021, 2022.

Репрезентативни 
 Светско првенство до 19 година:  2013.

Појединачни 
 Најкориснији играч Суперлиге Србије (1): 2017/18.
 Најкориснији играч финала Купа Радивоја Кораћа (1): 2018.

Референце

Спољашње везе 
 Најџел Вилијамс Гос на сајту -{basketball.eurobasket.com}-

Рођени 1994.
Амерички кошаркаши
Плејмејкери
Бек шутери
Кошаркаши Јута џеза
Кошаркаши Локомотиве Кубањ
Кошаркаши Олимпијакоса
Кошаркаши Партизана
Кошаркаши Реал Мадрида
Кошаркаши Солт Лејк Сити старса
Пикови Јута џеза на НБА драфту